ODPORÚČANIE KOMISIE

z 11. októbra 2004

o monitorovaní bežných hodnôt dioxínov a PCB podobných dioxínom v krmivách

(oznámené pod číslom K(2004) 3461)

(Text s významom pre EHP)

(2004/704/ES)

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva, najmä na druhú zarážku v jej článku 211,

keďže:

Napriek tomu, že z toxikologického hľadiska by sa na dioxíny, furány a PCB podobné dioxínom mala vzťahovať akákoľvek hodnota, maximálne hodnoty boli stanovené iba pre dioxíny a furány, nie však pre PCB podobné dioxínom, a to z dôvodu obmedzeného množstva údajov týkajúcich sa ich prevahy, ktoré sú k dispozícii. Uvedená smernica stanovuje preskúmanie maximálnych hodnôt po prvýkrát najneskôr do 31. decembra 2004 na základe nových údajov o prítomnosti dioxínov a PCB podobných dioxínom, najmä s cieľom zahrnúť PCB podobné dioxínom medzi hodnoty, ktoré je potrebné určiť.

Odporúčaním Komisie 2002/201/ES zo 4. marca 2002 o znížení prítomnosti dioxínov, furánov a PCB v krmivách a potravinách (2) sa odporúča, aby členské štáty vykonávali náhodné monitorovanie zamerané na prítomnosť dioxínov, furánov a PCB podobných dioxínom vo výrobkoch určených na kŕmenie v primeranom rozsahu k ich výrobe, použitiu a spotrebe výrobkov určených na kŕmenie. Toto monitorovanie by sa malo vykonávať v súlade s podrobnými usmerneniami stanovenými Stálym výborom pre potravinový reťazec a zdravie zvierat, ktoré by mali zahŕňať, s cieľom zabezpečiť vysoký stupeň jednotnosti v rámci Európskej únie, ustanovenia, inter alia, týkajúce sa minimálnej frekvencie a formátu predkladania správ o výsledkoch.

ODPORÚČA:

Aby členské štáty vykonávali od roku 2004 až do 31. decembra 2006 monitorovanie bežnej prítomnosti dioxínov, furánov a PCB podobných dioxínom vo výrobkoch určených na kŕmenie prostredníctvom odporúčanej minimálnej frekvencie vzoriek, ktoré sa majú každý rok analyzovať, ako sa na usmernenie uvádza v tabuľke prílohy I. Frekvencia vzoriek by sa mala preskúmať každý rok na základe získaných skúseností.

(1) Ú. v. ES L 140, 30.5.2002, s. 10. Smernica naposledy zmenená a doplnená smernicou Komisie 2003/100/ES (Ú. v. EÚ L 285, 1.11.2003, s. 33).

(2) Ú. v. ES L 67, 9.3.2002, s. 69.

(3) Ú. v. ES L 209, 6.8.2002, s. 15.

(1) Česká republika, Estónsko, Cyprus, Lotyšsko, Litva, Maďarsko, Malta, Poľsko, Slovinsko a Slovensko vstúpili 1. mája 2004 do Európskeho spoločenstva. Pre nové členské štáty je vhodné, aby sa zúčastňovali na programe monitorovania čo najskôr. Pripúšťa sa však, že pre tieto nové členské štáty by bolo vhodné predvídať prechodné dojednanie a že pre tieto nové členské štáty sa preto neodporúča žiadna podrobná minimálna frekvencia náhodného monitorovania zameraného na prítomnosť dioxínov, furánov a PCB podobných dioxínom v krmivách.

PRÍLOHA II

A. Vysvetlivky k formuláru o výsledkoch analýzy dioxínov, furánov, PCB podobných dioxínom a ostatných PCB v krmive

1. Všeobecné informácie o analyzovaných vzorkách

Krajina: názov členského štátu, v ktorom sa uskutočnilo monitorovanie.

Rok: rok, v ktorom sa vykonalo monitorovanie.

Výrobok: analyzované krmivo – použite, ak je to možné, terminológiu zo smernice Rady 1996/25/ES z 29. apríla 1996 o obehu a používaní kŕmnych surovín (1). V prípade kŕmnych zmesí je zloženie veľmi užitočná informácia.

Štádium uvedenia na trh: miesto, kde bol výrobok (vzorka) odobratý.

Uvedenie výsledkov: výsledky je potrebné uviesť na základe výrobkov; výsledky sa musia uviesť na základe, na ktorom boli stanovené maximálne hodnoty (v prepočte na krmivo o 12 % vlhkosti – smernica 2002/32/ES). V prípade analýzy PCB, ktoré nie sú podobné dioxínom, sa odporúča uviesť hodnoty na rovnakom základe.

Spôsob odoberania vzoriek: náhodné odobratie vzorky – výsledky analýzy cieľovej vzorky je tiež možné oznámiť, avšak musí byť jasne uvedené, že ide o cielenú vzorku, ktorá nevyhnutne neodráža bežné hodnoty.

Metódy: použitá metóda.

Akreditácia: uveďte, či je analytická metóda akreditovaná, alebo nie.

Neistota (%): percento neistoty zahrnuté do analytickej metódy.

2. Špecifické informácie o analyzovanej vzorke

Počet vzoriek: počet vzoriek toho istého analyzovaného výrobku. Ak máte výsledky viacerých vzoriek, ako je počet vyznačených stĺpcov, jednoducho pridajte nové stĺpce s číslom na konci formulára.

Metóda výroby: tradičná/organická (čo najpodrobnejšia).

Oblasť: pokiaľ je to relevantné, oblasť alebo región, kde bola vzorka odobratá, a ak je to možné, s uvedením, či ide o vidiek, mestskú oblasť, priemyselnú oblasť, prístav, otvorené more atď., napr.: Brusel – mestská oblasť, Stredozemné more – otvorené more.

Počet čiastkových vzoriek: ak ide pri analyzovanej vzorke o hrubú vzorku, mal by sa uviesť počet čiastkových vzoriek (počet jednotlivo odobratých vzoriek). Ak sa výsledok analýzy zakladá iba na jednej vzorke, uvedie sa jedna vzorka. Počet čiastkových vzoriek sa v hrubej vzorke môže meniť, preto ho, prosím, uveďte pre každú vzorku osobitne.

Obsah tuku (%): obsah tuku vo vzorke v percentách (ak je známy).

Vlhkosť (%): vlhkosť vzorky v percentách (ak je známa).

3. Výsledky

Dioxíny, furány, PCB podobné dioxínom: výsledky každého kongenéru je potrebné uviesť v ppt – nanogram/kilogram (ng/kg).

PCB, ktoré nie sú podobné dioxínom: výsledky každého kongenéru je potrebné uviesť v ppb – mikrogram/kilogram (μg/kg).

LOQ (Limit of quantification): medza kvantifikovateľnosti v ng/kg alebo μg/kg (pre PCB, ktoré nie sú podobné dioxínom).

LOD (Limit of detection): medza dokázateľnosti v ng/kg alebo μg/kg (pre PCB, ktoré nie sú podobné dioxínom).

Pokiaľ ide o analyzované kongenéry, ktorých hodnota je nižšia ako medza dokázateľnosti (LOD), je potrebné do kolónky uviesť: < LOD (LOD je potrebné uviesť ako hodnotu).

Pokiaľ ide o analyzované kongenéry, ktorých hodnota je nižšia ako medza kvantifikovateľnosti (LOQ), je potrebné do kolónky uviesť: < LOQ (LOQ je potrebné uviesť ako hodnotu).

Pokiaľ ide o PCB kongenéry analyzované dodatočne s PCB-7 a PCB podobných dioxínom, vo formulári je potrebné doplniť číslo PCB kongenéru (napr.: 31, 99, 110 atď.). Ak je vzorka podrobená analýze pre viaceré PCB kongenéry, ako je počet vyznačených riadkov, na konci formulára jednoducho pridajte nové riadky.

4. Poznámky

Okrem použitej metódy extrakcie tuku sa má táto kolónka použiť aj na dodatočné poznámky o predložených údajoch.

B. Formulár výsledkov analýz zameraných na špecifikáciu kongenérov dioxínov, furánov, PCB podobných dioxínom a ostatných PCB v krmive

(1) Ú. v. ES L 125, 23.5.1996, s. 35. Smernica naposledy zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1).